CELEX: 62012FN0054
Language: hu
Date: 2012-05-15 00:00:00
Title: F-54/12. sz. ügy: 2012. május 15-én benyújtott kereset — ZZ kontra Bizottság

30.6.2012   
            
            
               HU
            
            
               Az Európai Unió Hivatalos Lapja
            
            
               C 194/28
            
         2012. május 15-én benyújtott kereset — ZZ kontra Bizottság
   (F-54/12. sz. ügy)
   2012/C 194/47
   Az eljárás nyelve: francia
   
      Felek
   
   
      Felperes: ZZ (képviselők: M. Condinanzi, D. Bono és A. Chiorino ügyvédek)
   
      Alperes: Európai Bizottság
   
      A jogvita tárgya és leírása
   
   Az EPSO/AST/117/11 versenyvizsga vizsgabizottsága azon határozatának megsemmisítése, amelyben mellőzte a felperesnek az említett versenyvizsga második szakaszára való bocsátását azzal az indokkal, hogy nem felelt meg a versenyvizsga-kiírásban szereplő vizsgára bocsátási feltételeknek.
   
      Kereseti kérelmek
   
   
               —
            
            
               A Közszolgálati Törvényszék semmisítse meg az EPSO versenyvizsga-bizottságának azon határozatát, amelyben mellőzte a felperesnek az EPSO/AST/117/11 — Asszisztensek (AST 1) titkári feladatok ellátására nyílt versenyvizsga második szakaszára való bocsátását azzal az indokkal, hogy feltételezhetően nem teljesültek az EPSO/AST/117/11 nyílt versenyvizsga vizsgakiírásának III. szakaszában szereplő vizsgára bocsátási feltételek, különösen pedig azért, mert nem rendelkezik a középfokúnál magasabb szintű oktatásban, a titkársági feladatok ellátása terén szerzett végzettséget igazoló oklevéllel vagy a középfokúnál magasabb szintű tanulmányok folytatására jogosító, oklevéllel igazolt középfokú végzettséggel és annak megszerzését követően legalább hároméves szakirányú, a titkári feladatok területén szerzett szakmai tapasztalattal, amely szorosan és közvetlenül kapcsolódik a versenyvizsga-kiírás I. címében ismertetett titkári munkakörhöz;
            
         
               —
            
            
               a Közszolgálati Törvényszék semmisítsen meg minden olyan további aktust, illetve adott esetben más intézkedést, amelyet a vizsgabizottság a felperesnek a szóban forgó versenyvizsgából való kizárására vonatkozóan hoz;
            
         
               —
            
            
               a Közszolgálati Törvényszék másodlagosan, amennyiben a felperesnek nincs lehetősége a versenyvizsga második szakaszában részt venni, kötelezze arra az alperest, hogy fizessen a felperesnek ideiglenesen és méltányossági alapon 10 000 euróban megállapított kártérítést vagyoni, nem vagyoni és az előmenetelben bekövetkezetett kár címén, a kereset benyújtásának időpontjától a törvényes kamatlábon számított késedelmi kamatokkal együtt;
            
         
               —
            
            
               a Közszolgálati Törvényszék kötelezze a Bizottságot a költségek viselésére.